वस्ती जोखिममा रहेकाले टहरो समेत निर्माण नगरी त्रिपालमा बस्दै आएका पीडितलाई वर्षात सुरु हुनुअघि सुरक्षित स्थानमा लैजाने योजना भने बनेको छैन । क्षतिको विवरण संकलन गर्ने टोलीले प्रतिवेदन पेश गरेपछि त्यसको आधारमा बस्ती स्थानान्तरण गर्ने प्रक्रिया अगाडि बढ्ने मकवानपुरका प्रमुख जिल्ला अधिकारी रामप्रसाद थपलियाले बताए । टोलीले सम्वन्धित क्षेत्रका निर्वाचित सभासद्सँग छलफल गरेर जोखिमको बस्तीको पनि अध्ययन गरेको प्रजिअ थपलियाले बताए । जिल्ला दैवीप्रकोप उद्धार समितिमार्फत खटाइएको प्राविधिकको टोलीले प्रतिवेदन बुझाएपछि मात्र बस्ती स्थानान्तरण गर्ने बिषयमा निर्णय हुने बताइएको छ ।
